**Michael Christian Ludvig Ferdinand Tønder** (født 25. oktober 1692, død 2. januar 1755) var en dansk-norsk marineoffiser. Tønder oppnådde graden viseadmiral i 1752. Han deltok i slaget i Dynekilen i 1716.

Bakgrunn og familie
-------------------

Tønder var sønn av kaptein Jørgen Andreasen Tønder (død 1698) og Martha Olsdatter, og tilhørte slekten Tønder. Han ble født i nærheten av Christiania i Norge. Faren dør tidlig, og Tønder blir 11 år gammel sendt til Marinekadettakademiet i København.

Oldefaren til Tønder, Christopher Nielssen, var også offiser og i perioder embetsmann i Norge. Han ble stamfaren til den dansk-norske slekten Tønder.

Tønder er gravlagt i kapellet i Holmens kirke i København. I kapellet henger det en plakett til minne.

Militære karriere
-----------------

Tønder ble kadett i 1709. I utgangspunktet var det ikke plass for Tønder på Marinekadettakademiet, i denne perioden seilte han rundt med franske og nederlandske skip. Han blir til slutt tatt opp og gjør løytnanttjeneste på krigsskipet Elephanten.

Videre blir han andreløytnant i 1714, førsteløytnant i 1715, kapteinløytnant i 1716, kaptein i 1719, kommandørkaptein i 1732, kommandørkaptein i 1744, schoutbynacht i 1749 og viseadmiral i 1752.

Tønder ble hardt såret i trefninger med et svensk krigsskip i Østersjøen i 1715. Angrepet medførte at han mistet det ene beinet, og måtte bruke trebein. Dette trebeinet ble senere ødelagt i kamp av en svensk kanonkule.

Mot slutten av den store nordiske krig tjenestegjorde Tønder som sjef for vaktskipet "Storebælt".

Kina-handelen
-------------

I 1730-årene var Tønder sterkt medvirkende i etableringen av den dansk-norske Kina-handelen som kaptein på "Cronprintz Christian". Tønders ekspedisjon førte senere til dannelsen av Asiatic Company.

Tønder er representert ved figuren ytterst til venstre med stokk. Figurene skal være laget i Kina.

Slaget i Dynekilen
------------------

Tønder tjenestegjorde som førsteløytnant under Tordenskjolds kommando, og ledet et mannskap på 185 mann. Han ledet først et spiontokt med Tordenskjold om bord, og deretter slo han ut svenskenes batteri på holmen i Dynekilen. Erobringen av landbatteriet utførte Tønder med hjelp av sin bror månedsløytnant Christian Tønder (1690-1717), som også deltok i slaget. En tredje Tønder, Henrik Andreas Tønder (1696-1773), deltok i Dynekilen som secondløytnant. Sistnevnte var Tønders fetter.

Etter slaget blir Tønder forfremmet til kapteinløytnant, og blir dekorert med en gullmedalje for sin heltedåd.

Referanser
----------

1. ↑  Coucheron-Aamot, William (1901). *Det norske folk paa land og sjø* **(dansk)**. Det norske aktieforlag.
2. 1 2 3 4 5 6 7 8  «Michael Tønder». *kroenike.dk*. Besøkt 2. april 2022.
3. ↑  Clarke, David (1. august 2011). *Chinese Art and Its Encounter with the World* **(engelsk)**. Hong Kong University Press. ISBN 978-988-8083-06-0.
4. ↑  «Kaptajn Tønder». *billedarkiv.mfs.dk* **(norsk)**. Besøkt 2. april 2022.
5. ↑  «"Stenbocken"- Tordenskiolds prise». *MindreAlv Årbok XVII Fredrikstad Museum 2015-2016*. Fredrikstad Muesum. 2016. s. 106. «Løytnant Tønder ble nevnt spesielt, i tillegg til kapteinløytnant Grip, som var førstemann om bord i "Stenbocken" og flere andre skip.»
6. ↑  Holt, Kåre (1975). *Sjøhelten*. Gyldendal. s. 16–21, 39, 90, 92, 99–100, 102–103, 111–112, 158, 170–172 og 174. ISBN 8205083916.
7. ↑  Kavli, Guthorm (1990). *I Tordenskiolds kjølvann*. Schibsted. s. 128. ISBN 8251613523.
8. ↑  Lene (onsdag). «OVE GEDDE: NORWEGIAN GIANTS DURING THE DANISH PERIOD». *OVE GEDDE*. Besøkt 4. mai 2022.  Sjekk datoverdier i `|dato=` (hjelp)

  


|  |  |
| --- | --- |
| Oppslagsverk/autoritetsdata | BIBSYS **·** VIAF
 |